b'\n_START_ARTICLE_\nJuozas Dauk\xc5\xa1ys\n_START_SECTION_\nBiografija\n_START_PARAGRAPH_\nJuozas Dauk\xc5\xa1ys gim\xc4\x97 1931 m. Baland\xc5\xbeio 28d. Alytaus apskrities Butrimoni\xc5\xb3 vals\xc4\x8d iuje, Pu\xc5\xa1\xc4\x97n\xc5\xb3 kaime. Studijavo ir dirbo \xc5\xbeem\xc4\x97s \xc5\xabkio srityje. 1969 m. baig\xc4\x97 Vilniaus universitet\xc4\x85. Alytuje \xc4\xafk\xc5\xabrus vyno gamykl\xc4\x85, tapo Alytaus gamyklos (dabar Alita) generaliniu direktoriumi ir juo dirbo iki 1994 m. 1980 m. vyno gamykloje buvo pastatytas putojan\xc4\x8d io vyno cechas ir Alytuje prad\xc4\x97tas gaminti pirmasis Lietuvoje tarybinis \xc5\xa1ampanas \xe2\x80\x93 putojantis vynas. Juozui Dauk\xc5\xa1iui vadovaujama gamykla tapo viena did\xc5\xbeiausi\xc5\xb3 ir stipriausi\xc5\xb3 pramon\xc4\x97s \xc4\xafmoni\xc5\xb3 Alytuje, ji garsino miest\xc4\x85 ne tik Lietuvoje, bet ir u\xc5\xbe jos rib\xc5\xb3. 1994 m. Juozas Dauk\xc5\xa1ys atsisveikino su Alita ir netrukus prad\xc4\x97jo dirbti direktoriumi atskiru padaliniu tapusiame ceche. J. Dauk\xc5\xa1io pastangomis netrukus \xc5\xa1is cechas tapo pasaulinio garso bendrov\xc4\x97s Coca-Cola pirmuoju padaliniu Lietuvoje. 1996 m. Juozas Dauk\xc5\xa1ys pasitrauk\xc4\x97 i\xc5\xa1 aktyvios gamybin\xc4\x97s veiklos, bet iki \xc5\xa1iol yra aktyvus Alytaus Rotary klubo narys, dalyvauja Tre\xc4\x8d iojo am\xc5\xbeiaus universiteto veikloje, para\xc5\xa1\xc4\x97 ir i\xc5\xa1leido savo atsiminim\xc5\xb3 knyg\xc4\x85 \xe2\x80\x9eNuojautos purslai\xe2\x80\x9c. 2013 metais u\xc5\xbe nuopelnus Alytaus miestui apdovanotas "Garb\xc4\x97s pilie\xc4\x8dio" vardu". Iki \xc5\xa1i\xc5\xb3 dien\xc5\xb3 Juozas Dauk\xc5\xa1ys tituluojamas lietuvi\xc5\xa1ko \xc5\xa1ampano krik\xc5\xa1tat\xc4\x97viu ir net karaliumi, nors \xc5\xa1\xc4\xaf \xc5\xa1ampan\xc4\x85 oficialiai reikalaujam vadinti putojan\xc4\x8diu vynu._NEWLINE_Skaitykite daugiau: https://kultura.lrytas.lt/meno-pulsas/2013/02/14/news/sv-valentino-diena---sampano-karaliaus-dovanos-5106774/\n_START_SECTION_\nKnyga "Nuojautos Purslai"\n_START_PARAGRAPH_\nNuojautos purslai - tai savoti\xc5\xa1kas Alytaus pramon\xc4\x97s istorijos metra\xc5\xa1tis. Jame ilgametis buvusios vyno ir \xc5\xa1ampano gamyklos Alita direktorius pasakoja ne tik netik\xc4\x97t\xc4\x85 ir daugelio pykt\xc4\x85 bei pavyd\xc4\x85 k\xc4\x97lusi\xc4\x85 \xc5\xa1ampano atsiradimo Alytuje istorij\xc4\x85, bet kalba ir apie nera\xc5\xa1yt\xc4\x85 garb\xc4\x97s kodeks\xc4\x85, kuriuo vadovavosi tarybini\xc5\xb3 laik\xc5\xb3 vyndariai, prisimena \xc4\xafprasta kasdienybe buvusias \xe2\x80\x9ene\xc5\xa1imo" i\xc5\xa1 gamykl\xc5\xb3 tradicijas, ap\xc5\xbevelgia ano meto rinkodaros principus, kuriuos labiausiai pakeit\xc4\x97 ne pasikeitusi santvarka, o \xc5\xbemoni\xc5\xb3 po\xc5\xbei\xc5\xabris \xc4\xaf kitus \xc5\xbemones._NEWLINE_Atsiminim\xc5\xb3 knygoje Nuojautos purslai autorius pasakoja apie nueit\xc4\x85 gamybininko ir vadovo keli\xc4\x85, atskleid\xc5\xbeia savo po\xc5\xbei\xc5\xabr\xc4\xaf \xc4\xaf nekintan\xc4\x8dias gyvenimo vertybes \xe2\x80\x93 \xc5\xa1eim\xc4\x85, pagarb\xc4\x85 \xc5\xbemogui, pareig\xc4\x85 ir atsakomyb\xc4\x99._NEWLINE_Nuojautos purslai tai ne vien asmenini\xc5\xb3 atsiminim\xc5\xb3 knyga. Tai \xc5\xbevilgsnis \xc4\xaf netolim\xc4\x85 Alytaus praeit\xc4\xaf, kuri kartais vadinama miesto aukso am\xc5\xbeiumi. Juozo Dauk\xc5\xa1io veikla neabejotinai yra reik\xc5\xa1minga Lietuvos pramon\xc4\x97s lyderio vard\xc4\x85 tur\xc4\x97jusio ir \xc5\xa1iandien su nostalgija tuos laikus prisimenan\xc4\x8dio Alytaus istorijos dalis.'